**Защити на бакалавърски и магистърски тези**

**Предварителни изисквания за качване на файл с дипломна работа (бакалавърска/магистърска теза) за проверка за уникалност и плагиатство**

Проверката за уникалност и плагиатство се извършва в системата за електронно обучение на СУ - <https://elearn.uni-sofia.bg>

Изисквания за качване на дипломната работа в системата:

* Студентът трябва да е регистриран в системата СУСИ на СУ (ако няма такава регистрация, трябва да се свърже с администратора на системата за ИФ – Доника Цановска, имейл: dcanovska@uni-sofia.bg, за да му бъде направена регистрация)
* Студентът трябва да провери и активира електронната си поща на домейна [uni-sofia.bg](http://uni-sofia.bg). Инструкции за достъпа до електронна поща за всеки студент чрез Зимбра може да намерите [тук](https://www.uni-sofia.bg/index.php/bul/studenti/elektronna_poscha_za_vseki_student).
* Студентът трябва да е влизал в системата за [електронно обучение на СУ](https://elearn.uni-sofia.bg/) Moodle. Достъпът до Системата за Електронно Обучение (ЕС) става чрез потребителско име и парола от СУСИ (справка за тях може да направите от сайта на СУ [тук](https://cas.uni-sofia.bg/)).
* При първо влизане в тази система, трябва да приеме посочения имейл или да го подмени с друг имейл адрес; по възможност да добави и специалност и факултетен номер. В края на страницата трябва да потвърди направения избор. На имейла, който е потвърдил в системата, студентът ще получи съобщение с линк за активация.
* Ако имате проблеми с регистрацията в Moodle, можете да се обърнете към администратора на системата Симеон Хинковски – hinkovski@uni-sofia.bg
* След като администраторите на Moodle (Лили Грозданова l.grozdanova@uni-sofia.bg) добавят студента към списъка на съответната магистърска програма, той ще получи линк от тях на посочения имейл. Препратката ще го отведе до страницата, където може да качи файла с дипломната си работа. Файлът трябва да бъде във формат doc или docx.
* В заглавието на файла трябва да фигурира името на дипломанта.
* Препоръчително е заглавието на файла да е на латиница.
* Студентът трябва внимателно да избере файла, който ъплоудва в системата, тъй като има право да качи файла си само веднъж.
* Внимателно трябва да се изчитат системните предупреждения и процесът винаги да се завършва с натискането на нарочен бутон за потвърждение.
* **Спазвайте сроковете за текущата учебна година!**

**ЗАПОВЕД НА Г-Н РЕКТОРА №ЗА 19-336/18.07.2019 г.**